
Aunke contra deseo di su esposo 

Marisol Lopez Tromp ta bira Minister na 
december ora Otmar Oduber retira 


Minister Otmar Oduber ta tuma su retiro pa dia 12 di december, 
Marisol Lopez Tromp lo reemplas’e como Minister y e miembro di 
POR, Dellanire Maduro (dokter di profesion, pero no huramenta) ta 
drenta Parlamento na lugar di Marisol Lopez Tromp. 

Esakinan t’e cambionan cu a bira conoci diamars mainta despues 
cu e mandatario di partido POR, Otmar Oduber a anuncia su retiro 
oficial. E retiro ta pa motibonan personal, manera el a declara. Maske 
nos tin informacion cu tin mas motibo tras di dicho retiro. 

E mandatario a bisa cu e lo kier sigui, pero mirando e cantidad di 
añanan cu el a dedica su mes completamente na su trabou, ta yega 
momento cu e curpa no por soporta mas. Despues di mas cu 20 aña 
den politica, el a bisa, ta momento prome cu e bira un Dinosaurio, 
pa retira. 

“Cu un curason yena di di emocion, expectativa y ilusionnan nobo 
awe mi ta anuncia publicamente e decision (no facil by the way) di 
inicia un etapa nobo den bida. 

Despues di ta den politica activo pa 22 aña consecutivo dedicando 
mi bida na lucha pa un mihor bienestar pa nos pida baranca y nos 
hendenan awe ma anuncia cu mi ta retira for di politica activo na 
december di e aña aki. 

A scoge e fecha aki mirando cu ta na december, 22 aña pasa, a entrega 
lista unda pa prome biaha mi tabata un candidato politico. Como tal, 
ta un bon dia pa baha e trapi di Bestuurskantoor ultimo biaha no 
solamente como Minister, pero tambe como politico activo. 
Motibonan p’e retiro ta estrictamente personal. Despues di tanto aña 
a yega ora pa dedica na mi famia y t’ey 100% pa nan.” 

Na mesun momento el a anuncia cu partido POR a dicidi cu e 
candidato cu ta bay reemplas’e ta drs. Marisol Lopez Tromp, kende 
den pasado a yega di ocupa puesto di Minister caba den Gobiemo di 
MEP, partido di cual el a wordo cori malamente. 

Esposo di Marisol Lopez Tromp si no ta di acuerdo p’e bira Minister 
atrobe, tambe pa motibonan personal. 

E siguiente pa drenta Parlamento lo ta mr. Jocelin Croes, kende ta 
Minister Plenipotenciario di Amba na Washington. A delibera cun’e 
y a haci un apelacion na dje pa keda Washington “unda e ta haciendo 
un bon trabou y el a bay di acuerdo,” Otmar Oduber a bisa prensa. 
Esaki ta nifica cu e siguiente candidato di POR pa drenta Parlamento 
ta no. 6 Dellanire Maduro, kende a haya 160 voto den e ultimo 
eleccion. 

Liderazgo lo no ta un probelma, segun Otmar Oduber, ya cu for di 
momento cu a lanta e plataforma aki, el a bin ta guiando esaki hunto 
cu candidato no.2, kende ta Minister Andin Bikker. 

Aunke el a sigura cu apesar di su anuncio cu e ta retiro di politica 
activo, semper e lo keda duna ayudo na POR. 

“Cu mi no lo ta politico activo mas no lo kiermen cu mi lo bandona 
politica, esey ta den mi sanger y lo mi keda sostene mi partido POR 
y nos Gobierno, lo mi sigui traha, na un otro manera, pa mi hendenan 
y cu mi isla semper den mente y curason.” 

Despues cu Minister Otmar Oduber a hiba palabra, Prome Minister 
Evelyn Wever Croes tambe a duna su comentario riba e retiro. Prome 
Minister Evelyn Wever-Croes, despues cu Minister Oduber a anuncia 
su retiro, a dirigi palabranan na Minister Oduber gradiciend’e pa su 
trabou- y logronan durante e casi dos aña como Minister encarga cu 
Infrastructura y Medio Ambiente. 



“Esaki no ta un momento facil ni un momento cu mi no a mira cu 
lo yega. Minister Otmar Oduber ya pa un tempocaba a comenta na 
mi den varios ocacion di su decision pa retira. Como politico, na 
momento cu drenta politica, bo ta tene cuenta cu lo yega un dia asina. 
Y hunto cu bo famia y sostenedoman, lo bo yega n’e punto aki”. 
Prome Minister a expresa cu no ta un secreto cu dos aña pasa, prome 
cu a asumi responsabilidad di gobernacion, e relacion cu Minister 
Otmar Oduber no por a wordo considera como amistad siendo cu 
nan tabata contricante politico. 

Sinembargo e deseo di comunidad pa cambio expresa den eleccion 
2017 tabata un les pa tur e partidonan pone diferencianan un banda 
y enfoca riba loke ta importante p’e pais. 

“PaMinisterOtmartambeesakitaunehempekpasobraindudablemente 
p’e tampoco esaki tabata facil. Aunke cu diferencianan di opinion 
hopi biaha t’ey, nos no a enfoca riba loke ta dividi nos, sino riba e 
union pa logra traha hunto pa nos pueblo”, Prome Minister a duna 
di conoce. 

Prome Minister Evelyn Wever-Croes a duna di conoce cu na varios 
ocasion Minister Otmar a comenta cu n’e di su decision pa retira di 
politica. 

Na principio Prome Minster a duna di conoce cu e no a tuma su 
comentario na serio. Pero despues a ripara cu e tabatin’e den serio. 
Gobierno di Aruba, Gabinete Wever-Croes ta respeta e decision cu 
sin duda ta grandi y dificil. 

“Nos ta gradicibo pa tur trabou cu bo a haci. Pa ta un motor tras 
di Gobierno cu sigur nos lo haya falta di dje. Como gobernante y 
persona, sigur nos lo haya falta di Minister Otmar Oduber. Esaki no 
ta momento di despedida ainda, pasobra trabounan lo continua den e 
siguiente lunanan cu mesun amor y forsa”. 

Prome Minister a cera su discurso enfatisando cu no tin problema 
den gobemacion cu a conduci na retiro di Minister Otmar Oduber. Pa 
cua motibo tambe, tur Minister di Gabinete Wever-Croes a bin hunto 
y respalda Minister Otmar Oduber na momento cu e ta anuncia na 
pueblo su decision pa retira como Minister y como politico. 

“Tin hopi presion di eyfo y hopi deseo p’e Gobierno aki no logra, 
pero mi noticia pa tur esnan cu ta haciendo todo por todo pa confundi 
pueblo cu Gobierno no ta logrando, ta cu nos ta logrando. Nos ta 
logra, pasobra nos kier Amba na prome lugar”, Prome Minister 
Evelyn Wever-Croes a enfatisa. 












Diaranson, 18 September 2019 


AWEMainta 


3 



Retiro a bira un opcion 
poiitico den tempo 
dificii poiiticamente 



Pa: Victor (Toko) Winklaar 


DIALUNA mainta 17 di september 2019, pueblo a lanta 
mainta pa inicia un siman nobo, sperando riba un decisi- 
cion politico a base di rumornan cu a circula henter fin di 
siman. 

Hopi a anticipa cu e siman lo cuminsa cu e participacion 
di Minister di Enseñansa sr. Armando Rudy Lampe, an- 
unciando su retiro como Minister pa habri caminda pa 
dialogo nobo y positivo den e mundo di enseñansa. 


Pues mey-mey di frustracion pa resultado di eleccion tan- 
to personal como partidista, Otmar Oduber a wordo brin- 
da e opcion di uni su mes c’un di su enemigonan politico 
mas grandi di su carera, esta partido MEP cu algun luna 
anterior hasta a entrega un keho na Ministerio Publico 
contra decisionnan cu el a tuma como Minister. 
Investigacionnan cu te ainda ta tumando lugar y ta ye- 
gando mas serca di e candela, pasobra OM no a caba cu e 
investigacionnan aki ainda. 


Sinembargo un otro colega di Minister Lampe a gan’e 
den e carera aki ora cu Minister Otmar Oduber a anun- 
cia den e medio cu a bin ta sostene su partido pa algun 
tempo caba, a publica cu Minister Otmar Oduber ta re- 
tira. E motibo di su retiro, no a ser bisa den su totalidad. 
Atrobe tin rumornan cu Otmar Oduber tin un investiga- 
cion grandi su tras. 

Un sorpresa pa algun, pero un decision logico p’esnan 
cu tin experencia den e mundo politico di nos pais 
y politica en general, ya cu resultado di eleccion di 
2017, a mustra e lider di POR cu su decision di ban- 
dona e organisacion politico cu a forma su persona 
como politico, no tabata su mihor decision politico. 

E caida den total di voto personal a mustra Otmar Odu- 
ber cu su salida for di AVP a bay na un prijs hopi halto, 
algo cu su persona mes no a spera mirando cu den su 
mensahenan durante di campaña electoral, e tabata con- 
venci cu e lo aumenta su total di voto personal y supera e 
barera di cinco mil voto. 

Un derota sin duda, tanto personal como pa su partido cu 
a sali for di e punto di bista cu lo a logra 4 asiento den e 
proceso electoral, pero caminda e partido a logra di saca 
un asiento y a bin haya un restzetel pa yega na dos. 

Sinembargo e situacion politico n’e momentonan ey 
despues di eleccion, a bin converti un derota politico di 
Otmar Oduber y su partido POR, den un posibilidad uni- 
co di bira loke nos conoce den politica di nos pais,e yabi 
di un Gobierno nobo, un Gobierno sin AVP loke tabata 
nifica e revancha di Otmar Oduber contra su ex partido. 


Sinembargo e sed di vengansa politico di tanto partido 
MEP como POR a bin dilanti di tur cos y hasta a percura 
pa partido MEP pordona un di e rivalnan mas fuerte cu 
e partido a yega di conoce den persona di Otmar Oduher. 
Sinembargo forma parti di Gobierno no tabata e prob- 
lema, pero e situacion politico di mas dificil p’e lider di 
POR tabata pa prome bes den su carera politico, forma 
parti di un Gobierno cu a tuma un serie di medida impop- 
ular contra pueblo, algo totalmente nobo y cu a expande e 
daño politico di confiansa di pueblo den Minister Oduber. 

Un situacion ificil, combina c’un serie di desaroyonan ca- 
minda su decisionnan tabata wordo cuestiona y caminda 
pueblo a mira den ultimo 22 luna di gobernacion, un Min- 
ister Otmar Oduber a tuma decisionnan cu nunca e lo a 
tuma of pensa di tuma como Minister den Gabinete Mike 
Eman I y II. 

Ultimo tempo Otmar Oduber a causa varios confronta- 
cion, cu a bira manera un monster p’e mes y pa Gabinete 
Wever Croes. Cu a bira hasta dificil pa sali for di e con- 
frontacionnan aki, y asina a hay’e cu varios manifesta- 
cion e.o. esun cu e mes a organisa ora el a orkestra pa 
trahadornan di Serlimar tambe subi caya. 

Otmar Oduber hasta a bira e persona mas oidoso den 
pueblo y sigur no mucho gusta p’e propio MEP y su hen- 
denan. Dado momento, hasta por poco Gobierno a cay, 
pero el a dicidi di tuma honor na su mes, di retira y asina 
sali como un Heroe, prome cu e mes wordo cori. Maske 
e ta bay te fin di aña, mester mira ainda, si e ta goza di 
sosten di su leynan p.e. di Serlimar, kibrando cu un com- 
pania local. 

NOS ta conclui cu tin un demotivacion den henter e aparato 
gubernamental. Ni cuanto placa duna na aumento, esaki no ta yuda. 
E ambtenaar mester ta motiva pa por haci su trabao, loke no t’e caso. 
Mira p.e. e caso di Cuerpo di Aduana, cual Cuerpo ta full demotiva 

Y si cuminsa na cabez, finalmente nos ta kere cu e cambio mester 
cuminsa aki. Busca un otro Hefe cu ta para banda di su hendenan y 
no manera awor, cu dicho Hefe, no tin balls pa maneha Cuerpo di 
Aduana. 

+++++++++++++++++++++++++++++++++++++++++++++++ 
Otro cuerpo demotiva di Polis cu tanto pueblo ta depende di nan, pa 
garantiza seguridad. Manera nos a ser bisa, nan a spera di a haya un 
Minister di Husticia cu balls y sa pa tuma decision, con of malo, pero 
haci’e cu corahe. 

++++++++++++++++++++++++++++++++++++++++++++++++ 
Miembronan di Hunta di Supervision di Fundacion Lotto a biaha pa 
New York, unda e intencion ta pa reuni cu Canadian Bank Note riba 
ultimo desaroyonan den Lotto. Nan a bay hiba redo pa CBN, cual 
organisacion no tin corahe tampoco pa tuma decision. 
++++++++++++++++++++++++++++++++++++++++++++++++ 
Mike Eman a hiba un “Mensahe Nacional”. Masha henter ta cuestiona 
e mensahe nacional aki, siendo Mike Eman no ta ni Parlamentario. 
Ora ta papia di Discurso Nacional, ta denomina esaki unicamente 
ora un Prome Minister di un pais kier trece un mensahe pa pueblo. 

Y Mike Eman no ta Prome Minister mas. Pesey ta cuestiona loke cu 
Mike a laga pasa cu su mensahe ta uno nacional. Simplemente Mike 
Eman a duna un mensahe comun y coriente. 
+++++++++++++++++++++++++++++++++++++++++++++++ 
Ata Prome Minister Evelyn Wever Croes no kier keda atras y a bin 
cu un discurso nacional. Pero cu no a presenta nada nobo, pero mas 
bien ripiticion di su discurso di un aña pasa. Diabierne awor lo por 
sa kico ta spera Gobiemo di Amba. 
++++++++++++++++++++++++++++++++++++++++++++++++ 
Ata Minister Otmar Oduber a anuncia su retiro. Di biaha nos a corda 
riba algun dicho di Nelson Orlando Oduber, manera: “Gaña muri, pa 
wak kende ta bin bo entiero” y “kier bay shelo, sin muri”. Hecho ta 
cu presion ta fuerte riba Minister Otmar Oduber. 
++++++++++++++++++++++++++++++++++++++++++++++++ 
Pesey hopi hende a kere cu ora cu Evelyn Wever Croes a anuncia di 
lo tin un discurso nacional, cu e lo a anuncia oficialmente retiro di 
Otmar Oduber. Pero esey no tabata e caso. Te ainda e ta un rumor, 
pero nada concreto. Ayera el a bira oficial, esta cu Otmar Oduber 
ta keda te cu fin di aña. Pero lo keda sostene partido POR. Su re- 
emplazante lo ta Marisol Lopez Tromp, kende lo bira Minister den 
Gabinete Wever Croes. 

++++++++++++++++++++++++++++++++++++++++++++++++ 
Het kan verkeren, unda un Marisol Lopez Tromp, kende a ser cori 
for di MEP awe ta bira Minister di signatura di MEP. Mirando con 
e mesun Marisol Lopez Tromp aki a ser trata, acusa, e lo por pasa e 
screening? Un pregunta pa contesta. 

Den Parlamento, Marisol Lopez Tromp lo ser re-emplaza pa Dianira 
Maduro, kende a studia medicina na Costa Rica, sin cu te awe a pasa 
Amba BIG y como tal no por carga e titulo di Dr. ainda. 
+++++++++++++++++++++++++++++++++++++++++++++++ 
Kende lo bira lider di POR? Nomber menciona ta di Andin Bikker, 
pero ainda e no a desolve supartido Democracia Real. Ta su intencion 
pa sigui cu PDR? 



Ef gobierno < 
mAruba son 
mTaxistas?! 


++++++++++++++++++++++++++++++++++++++++++++++++ 
Durante Prinsjes Dag, Rey Willem Alexander no a dedica casi nada 
n’e islanan Hulandes den Caribe. Y nos tambe ta parti di Reino 
Hulandes. 

++++++++++++++++++++++++++++++++++++++++++++++++ 
Ta masha importante cu pueblo sa cu durante aña 2018 y prome 6 
luna di 2019 ya caba e “ mega-debe” a subi cu 188 miyon florin, di 
cual 88 miyon ta di e prome 6 lunanan di 2019 so, bou di e Gobierno 
actual (bo por lesa esaki den e delaster 3 raportnan di CAft encuanto 
Aruba). 

Ta importante pa sa, pasobra Mepistanan bobo ta bon trece adilanti 
cu ta pa motibo di e mega-debe mester bin cu mas medida. 

Asina tambe tin ta menciona e PPP Projectennan dus e.o. e dos 
fabuloso camindanan cu ta un necesidad pa Amba p’e proximo 
añanan, lubidando cu di juli aña pasa nos ta pagando pa nan caba 
via e BAVP cu Gobierno di MEP a introduci, Y mas cu eigenlijk ta 
necesario. 

++++++++++++++++++++++++++++++++++++++++++++++++ 
NO, e mas medidanan ta pasobra e Gobierno aki ta gastando mas 
cu 100 miyon extra pa aña entre otro poniendo 5 ex Minister (cu tin 
entrada di trabou of pensioen di mas cu 10.000 florin caba pa luna) 
riba payroll di Gobierno y cientos di friends and family. Y dunando 
sponsoman di campaña miles di florin bek como recompensa cu 
placa di pueblo. 

++++++++++++++++++++++++++++++++++++++++++++++++ 
Hopi ta kere cu diabierna awor lo bin un KB pa laga CAFT keda 
responsabel pa controla finanza di Amba tambe pa Reino, si no bin 
cambio den e ley cu Parlamento a pasa, pero Gobierno no a manda 
Gouverneur segun ta wordo specula. E unico manera pa haña noticia 
veraz di Gobierno ta CAFT. 

++++++++++++++++++++++++++++++++++++++++++++++++ 
Evelin a purba tene Hulanda contento dor di anuncia cu e 
begrotingskamer lo tin djiente. Parce cu e Vice Presidente di Staten 
te hasta a sugeri pa laga un di dientenan ey ta di oro pa dune mas 
peso. 

Si e KB bin lo ta net bon cu otro siman na New York Rey Willem 
Alexander por splica Eveline e contenido y motibo di e KB. Pasobra 
cada Rijkswet ta cuminsa cu ‘Tn naam der Koning”. 
++++++++++++++++++++++++++++++++++++++++++++++++ 
E pensamento di basta tempo cu tin un Minister ta doño di stacion 
di radio y compania grafico a bolbe haña forza e siman cu a pasa. 
Bo por imaginabo cu un portal di noticia (cu ta pretende cu nan tin 
mas noticia) y ta aliado di e companianan menciona no tabata sa 
cu tabatin un protesta di companianan priva diabierna cu kende e 
Minister tin problema? 


Sigui lesa na pagina 5 > 

< Continua di pagina 4 

Nan no a publica nada nada. Ta parce cu manera e 
encargado di e portal a wordo poni na rudia den hoeki. 
+++++++++++++++++++++++++++++++++++++++ 
Tristo cu tin dictadura asina den e empresa ey cu ta laga 
bo keda babuca. Pa colmo un otro blog a saca un noticia 
cu tur e trucknan di Serlimar a balor di 6000 florin 
pa un a wordo pinta dor di e mesun compania grafico 
menciona aki riba. Si nan no pidi y haña rectificacion 
esaki lo ta un otro ladronicia legal di placa di pueblo 
den dia cla. 

Pero Gobierno tampoco no ta transparente, manera ta 
wordo gaba, pasobra ainda pueblo, special esnan cu tin 
e educacion pa comprende no por haña e concepto di 
ley di Serlimar riba e website di Parlamento of website 
di Gobiemo. 

Prensa tambe a faya aki dor di no publica e ley, etc. 
completo pa pueblo huzga su mes pasobra e bay bin di 
info di Gobierno y sector priva no a trece full claridad. 
+++++++++++++++++++++++++++++++++++++++ 
Alafin Camara di Comercio a lanta y mustra Gobiemo 
cu nan mester cuminsa baha gasto di Gobierno y no 
hisa entrada so matando e pueblo. 

AHATA a defende e sector turistico bon, pero ATIA 
tabata keto den tur e turbulencia nan di ultimo tempo 
encuanto maneho di dump y medida, por ta pesey a bin 
e comerciantenen preocupa? 
+++++++++++++++++++++++++++++++++++++++ 
Ni ora AHATA a mustra riba e consecuencianan, e no 
a durf pa habri su boca pa miedo di cu e Gobiemo lo 
wordo manda cas. 

Dor di tur e problemanan siman pasa e anuncio di 
Danqui di otro hotel mas pa Aruba no a haña atencion. 
No t’asina cu tin un moratorium pa hotel nobo? En todo 
caso spera cu mester importa sigur un 200 persona pa 
bin traha den e hotel. 

+++++++++++++++++++++++++++++++++++++++ 
Asina Glenbert tambe por a regresa keto keto sin bisa 
unda tur el a keiro na Hulanda of alomenos kico el a 
logra. 

Tin un persona grandi a vocifera un pensamento unico. 
Segun e den pasado tabatin momento cu un Gobierno 
no por of no sa con pa sigi goberna y Gouverneur ta 
pone un Zakenkabinet temporal. 
+++++++++++++++++++++++++++++++++++++++ 
Segun su persona aparte di e KB, Hulanda mester 
forza pa bin un Zakenkabinet pa resto di temporada 
di gobemacion. No mas cu 7 Minister y cada un cu 
solamente tres persona pa yuda cada un cu e trabou 
administrativo y coordinacion. 

Nan lo tin Directornan di servicio y nan ambtenaarnan 
pa yuda cu advies etc. Loke bo lo haña ta cu mas o 
menos 300 persona (Ministernan actual cu tur nan 
coordinadornan family and friends cu contract ) lo 
mester baha di e payroll di Gobierno y miyones lo bin 
liber pa baha gasto di Gobierno. Por ta e ora Hulanda lo 
por bay di acuerdo pa fianza mas barata pa caba di sanea 
e situaeion finaneiero. 

+++++++++++++++++++++++++++++++++++++++ 
Tin ora mester scucha e bieunan aki cu nan experencia. 
Y Minister Romero a laga sa si bo por parkeer sin 
problema dilanti Ritz, of ta pone klem ainda? 

Minister Andin mester laga keto e siman aki, E tin warda 
pa evita cu presonana na KIA y ilegalnan na edificio di 
GNC ta huy. 

+++++++++++++++++++++++++++++++++++++++ 


SNBA algun siman pasa a saca un comunicado cu si no bin cambio pa cu 
situacion di San Nicolas 5 negoshi lo sera pa fin di aña. Gohiemo mes a spanta 
y a pone hunto cu nan un meeting pa compania cu kier inverti na San Nicolas, 
sorpresivamente sin prensa presente. 

Despues di un siman ata SNB A a publica un relato sumamente positivo awor cu 
tin 5 compania cu den 6 luna di tempo lo habri negoshi na San Nicolas. 

Un periodista di un medio na Hulandes, cu kizas conoce un di e miembronan di 
SNBA, a duna un info basta interesante di e meeting. 
+++++++++++++++++++++++++++++++++++++++++++++++++++++++++ 
Parce cu e libertador ta un comerciante Hulandes na Amba (W.vd M) kende lo 
mester solamente 100000 m2 pa planta marihuana den kassen y 150000 m2 di 
tereno p’e pone solar panel park pa bende cu WEB (10 MW). E tereno dus unda 
e refineria ta actualmente. 

Ami no sa si SNBA ta realisa cu por ta pueblo di Amba no kier ta un cannabis 
island enbez di un one happy island pa nan mes y e turistanan. 
+++++++++++++++++++++++++++++++++++++++++++++++++++++++++ 


SlfiSEE 



THURSDAY, SEPTEMBER 26^“ • 8PM 

BINGO CARD PACKAGE: AWG 55 

DOOR PRIZE; 4X AWG 500 


PROGRESSIVE POWERBALL: 


GAME 1: AWG 750 

GAME 6: AWG 3,000 

GAME 2: AWG 750 

GAME 7: AWG 5,000 

GAME 3: AWG 750 

GAME 8: AWG 10,000 

GAME 4: AWG 1,500 

PROGRESSIVE 51 + 

GAME 9: aWG 1,000 

GAME 5: AWG 3,000 

GAME 10: AWG 15,000 


Crystal Theater and Renaissance Convention Center 

tfWINNINGMOMENT 

% 

WIND CREEK* 

CASINOS • ARUBA 


SEE PLAYER SERVICES FOR DETAILS. 

Construccion di 
verkeersplnteau 
na altura di 
Madurostraat & 
Horunstraat 

ARUBA 


TIMESHARE 
FOR SALE BY OWNER 



UNIT#304-WEEK 32 
1 BEDROOM DELUXE SUITE 
SLEEPS 5 PEOPLE 


• 2XQUEENBEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 





Departamento di Obra Publico ta informa pueblo di 
Aruba en general y specialmente nos automobilistan- 
an cu ta haci uzo di e caminda di Madurostraat y 
Horunstraat cu awe diaranzon dia 18 di september 
2019 y diahuebs dia 19 di september 2019, lo con- 
strui 2 verkeersplateau. 

E verkeersplateau cu lo construi diaranson dia 18 di 
september 2019 lo ta dilanti Madurostraat #10 (Bib- 
lioteca Nacional ) y diahuebs dia 19 di september 
2019 dilanti Huronstraat #18. 

Rutanan alternativa lo keda indica cu baricada y 
borchinan di aviso y e orario di trabou lo ta di 8’or di 
mainta y ta programa pa caba 4’or di atardi. 

Marcacion di e verkeersplateau lo tuma lugar dia- 
bierna. En conexion cu e trabou menciona Departa- 
mento di Obra Publico ta pidi pa tene cuenta cu e 
inconveniencianan cu lo por surgi pa cual nos ta pidi 
nos disculpa. 

Minister di Husticia, mr.Andin Bikker a anuncia cu 

Lo aumenta castigo y boet pa taxi pirata 



Gobernacion di Gabinete Wever Croes, ta dunando at- 
encion n’e reclamonan cu ta bin for di comunidad riba 
e fenomeno cu nan ta yama taxi pirata. Esaki ta per- 
sonanan cu tin un vehiculo cu un A-nummer cu no tin 
vergunning conforme Landsverordening Personenver- 
voer pa transporta hende y basicamente ta comete un 
infraccion. 

Nan ta competi inhustamente cu esnan cu si tin un ver- 
gunning y cu si ta paga belasting, paga number di auto 
etc. pa nan por gana nan pan. 

Ora cu a drenta gobernacion Minister Andin Bikker 
conhuntamente cu colega Minister Chris Romero a 
haya diferente preocupacion cu e taxista tabata expre- 
sa, y corectamente nan tabata señala e problematica 
aki. For di basta aña nan a trece esaki dilanti p’e Gobi- 
erno anterior, pero nan no tabata haya debido atencion. 
Durante conferencia di prensa dialuna mainta, Minis- 
ter Andin Bikker a bisa cu a sinta studia e situacion y 
a bin cu un Task Force pa yuda den e situacion. 

Los di esaki Minister Bikker a wak den e Verzamel 
Landverordening kico t’e castigo pa un persona cu ta 
transporta hende sin permiso. Loke Minister Bikker a 
constata ta, cu e castigonan aki ta hopi antigua y awor 
lo bay tripliñca e castigo di detencion y redobla e boet. 
Actualmente e boet ta maximo 5 mil ñorin y awor ta bay 
pone na un maximo di 10 mil ñorin. Si bin recidivismo 


por ehempel unda ta constata cu un persona despues 
di a dune un boet, e ta keda risca y sigui transporta 
persona sin vergunning, e recidivismo lo wordo castiga 
severamente. 

Na Hulanda p.e. e boet ta stipula na 10 mil euro y cada 
biaha e ta keda na 10 mil euro. Tambe e taxi pirata ta 
haya un boet di belasting, pasobra nan ta opera sin cu 
nan ta paga belasting mirando cu nan no ta registra 
ningun caminda. 

Den e ley di Landsverordening personenvervoer arti- 
culo 35, lo bay introduci castigo severo pa des stimula 
e piratanan y asina proteha e taxistanan cu si tin nan 
permiso y tur papel na ordo. 

E taxista t’esun cu ta respeta e leynan y nan mester di 
Gobierno su proteccion. 

Minister Bikker studiando e ley di Aruba ta bisa si 
un persona transporta sin permiso e acto ta wordo de- 
nomina como un infraccion. Na Hulanda esaki ta un 
strafbaar feit, e ta un misdrijf. Ta bay cambia e ley pa 
subraya e seriedad unda Gobierno no ta tolera cu per- 
sonanan c’un vehiculo cu un A nummer sin permiso ta 
competi inhustamente cu e taxistanan. 

Mientrastanto dialuna atardi tanto Minister Bik- 
ker como Minister Romero di Transporte a reuni cu e 
taxistanan pa tende mas di nan preocupacion y asina 
yega na un solucion riba e fenomeno di Taxi Pirata. 

Andin Bikker a wak e retiro di Otmar Oduber ta bin 



DIAMARS mainta Minister Otmar Oduber a 
anuncia su retiro for di Gabinete Wever Coes y 
di politica cual ta un decision personal. 
Durante e conferencia di prensa extra ordi- 
nario cu tur Minister presente, Minister An- 
din Bikker colega di partido di Minister Ot- 
mar Oduber, a trece dilanti cu su carera den 
politica a cuminsa den mesun tempo cu sr. 
Otmar Oduber na december 1997, e tempo ey 
riba lista di Movemento Electoral di Pueblo. 

Tur politico na cierto momento den bida ta bisa 
cu nan ta dedica na pueblo, pero de bes encu- 
anto ta wak nan famia y ta yega na un crusada 
na unda mester refleha riba un decision. 


E decision cu Minister Oduber a tuma, Minister Bikker a wak 
e ta bin, pero hopi biaha ora e papia riba su decision semper 
Minister Bikker a pensa cu tog e lo keda. 

Tempo cu a forma un union den partido POR semper a papia 
di un liderazgo comparti y nunca Minister Otmar Oduber a 
papia di dje so, pero hunto a carga e partido. 

N’e momento cu Otmar Oduber a yega na un crusada caminda 
e ta pensa cu e no lo bay e proximo eleccion el a duna e espacio 
y tempo p’e siguiente persona bay delinea su propio maneho y 
pone su propio contenido n’e cartera cu e ta bay ocupa. 

Den e caso aki tin un persona sumamente capacita cu den 
pasado a demostra esaki pa ocho aña cu lo bay duna contenido 
n’e tarea aki. 

Minister Andin Bikker a bisa cu e por sigura cada un cu a sos- 
tene e partido cu lo carga e ideal di e partido y duna contenido 
n’e programa di gobernacion cu a haya mandato pe. 

September 17 ta net un aña y 10 luna den Gobierno y cabal- 
mente ta cumpliendo cu e mandato cu pueblo a duna e par- 
tido. Minister Bikker a bisa di tin comprension p’e decision 
sumamente diflcil cu colega Otmar a tuma, pero na mesun 
momento lo sigui cu sosten di nos Creador pa duna contenido 
n’e programa di partido, n’e programa di gobernacion y e de- 
seo di pueblo pa tin un mihor Aruba p’e futuro generacion y 
esun existente. 


Departannento Meteorologico Aruba 

fa alerta pa calor excesivo, pa proximo dianan ... 



DURANTE proximo dianan lo pone cu e 
sensacion di calor lo por yega 38 pa 42 
Grado celsius... 

E calor y humedad halto lo no baha mucho 
anochi cu temperatura bahando solamente 
te un minimo di 29 te 27°c grado...esaki lo 
aumenta e peligro pa hendenan cu no por 
haña un lugar adecua pa refresca nan curpa, 
segun Servicio Metreorogico di Aruba. 

Nos ta den e temporarda di mas calor di 
aña: 

Calor excesivo t’e asesino di tempo nr. 1... 
hende mester ta prepara p’e peliger cu calor 
excesivo ta ocasiona. Mucha chikito... 
hende grandi y hende cu malo di curazon 
t’esnan mas expone. E combinacion di 
temperatura y humedad halto lo combina pa 


crea un situacion den cual malesa causa pa 
exposicion prolonga na temparatura halto lo 
por presenta. 

Accion di precaucion.... 

Limita actividad pafo di cas pa oranan 
tempran di mainta of ora solo baha; ta 
recomenda pa entre di ll’or di mainta y 4’or 
di atardi limita actividadnan pafo di cas of 
cu otro palabra den solo. 

Si bo tin un airco cu ta funciona use...of a 
lo menos habri bentana pa laga aire pasa y 
circula.bebe hopi likido, keda den kamber cu 
airco.. .keda aleha for di solo. 

Ora bo sali pafo bisti paña di color licht, no 
uza paña scur ya cu esaki ta retene mas calor 
y ademas bebe hopi likido, preferiblemente 
awa y juice sin sucu. 

Colegio Arubano a haci un bishita 
na Representacion di Hulanda 
(VNO) pa un college di Prinsjesdag 



DOS klas di Colegio Arubano a haci un bishita na 
Representacion di Hulanda na Aruba (VNO). Esaki 
a tuma lugar ayera, riba e di 3 diamars di luna di 
september pa un “gastcollege” encuanto Prinsjes- 
dag na Hulanda. 

Un HAV04 y un VW05 klas tin como tema historia 
y staatsinrichting den nan paket. Nan a haya mas 
di tende y mira e ceremonianan cu tin relaciona cu 
Prinsjesdag, y kico ta su nificacion p’e finanza di 
Gobierno y pa Reino Hulandes. 

Huesped special tabata ex Gobernador inteirno di 
Aruba, sra. Ella Tromp-Yarzagaray. 


E alumnonan a haya encargo pa via di un forma 
di traha ‘Denken-Delen-Uitwisselen’, den grupo bin 
cu ideanan con nan ta wak e cooperacion mester ta 
den Reino Hulandes. Pero tambe ta interesante pa 
sa nan opinion di e ultimo 20 aña di Reino Huland- 
es y presenta esaki na sra. Ella Tromp-Yarzagaray 
y n’e representante di VNO, sr. David Abrahams. 

N’e presentacion aki, e alumonan e.o. kier sa mas 
di kico ta interesante di Reino Hulandes, pa cual 
nan a bin cu ideanan pa cambio dem structura y 
manera di cooperacion cu t’asina necesario. 

E tabata un dia hopi educativo, sigur p’e alumnon- 
an di Colegio Arubano. 

Minister Dongui Oduber: 

Cifranan di Turismo pa luna di Augustus 
2019 ta sigi ta pesitivo pa nos isla 


UNABES mas ta keda confirma cu Aruba su turis- 
mo ta riba un nivel halto manera nunca bisto prome. 
Minister Dangui Oduber orguyosamente ta anuncia e 
cifranan di “Hotel Performance” pa e luna di augustus 
2019. Cu hopi satisfaction por mira e resultadonan cu 
a drenta y cu ta indica cu turistanan di calidad ta sigi 
bishita nos isla. 

Tur e indicadornan ricibi dor di “AHATA” ta suma- 
mente positivo y ta duna peso n’e vision y maneho di 
Minister Dangui Oduber. 

Minister Oduber na tur ocasion ta conta e impor- 
tancia cu pa Aruba su turismo sigi desaroya den un 
manera sostenibel mester adapta e modelo “Quality 
over Quantity”. 

Pesey e maneho di Ministerio di Turismo ta sigui pone 
enfasis pa target turistanan di calidad y turistanan cu 
tin un spending capacity hopi halto. 





Average Daily Rate 

Average Daily rate 
a aumenta cu 5% 

201812019 
$226.721 $238.05 


RevPAR 

RevPAR a aumenta 
cu 11.7% 

201812019 
$185.451 $207.18 


Room Occupancy 

Room Occupancy a 
subi cu 5.2% 


E indicadoman ta sigui demostra cu turistanan di Segun AHATA su ‘'Augustus*’ Performance Report: 
calidad ta biniendo Aruba y esaki ta confirma cu e 12of17hoteh hada higherADR compared 
maneho di minister di turismo fo a year ago 

Sr. Dangui Oduber ta keda duna resuitado poshivo. 14of17 hoteh achieved higher RevPAR 


AKI/VXA 


Turismo ta nos forsa y “driver” principal. 


#MinTVS 


RESULTADO DIHOTEL PA LUNA DIAUGUSTUS 2019 

Den luna di augustus e grado di occupacion a subi cu 
5.2 porciento compara cu augustus 2018 y asina aki 
Aruba ta keda posiciona su mes como un competidor 
fuerte den e area di Caribe. 

Aunke lunanan di zomer normal ta conoci pa ta “low 
season” por bisa cu e aña aki casi esaki no t’e caso mes. 

Si nos tira un bista riba e indicador di RevPAR den 
luna di augustus a conoce un crecemento di 11.7% den 
comparacion cu luna di augustus 2018. 

E RevPAR den augustus 2019 tabata $207.18 y esun 
di e aña anterior tabata $185.45. E RevPAR ta keda 
un indicador sumamente importante pa midi e calidad 
di turistanan cu ta bin Aruba. 

Manera ta conoci e RevPAR t’e prijs cu un turista ta 
dispuesto pa paga pa un kamber pa anochi. 

RevPar t’e indicador principal cu ta indica cu turistan- 
an cu un “high spending capacity” ta biniendo nos isla. 
E mandatario a duna di conoce cu Ministerio di Turis- 
mo sin duda lo sigui enfoca pa adapta strategianan di- 
rigi specificamente n’e tipo di turistanan aki y p’asina 
sigui crece e RevPAR mas ainda. 

Cu un RevPAR halto lo no por tin duda cu e turistanan 
ta contribui enormemente den Aruba su economia. 

Otro indicador hopi importante ta e ADR (average dai- 
ly rate) cu tambe a conoce un aumento di 5%. E aver- 
age daily rate den luna di augustus 2019 ta $238.05. 
Maneho di Minister Dangui Oduber ta sigui duna re- 
sultado conforme e vision di atrae turistanan di cali- 
dad. 

Resultadonan di luna di augustus ta positivo y ta mus- 
tra cu lo sigui ta pa resto di lunanan di aña 2019. 
Minister Dangui Oduber ta felicita tur esnan cu ta 
lanta tur dia cu e determinacion pa traha y hiba nos 
isla su turismo padilanti. Turismo ta keda e driver 
principal di nos economia 

Aruba Beach Tennis Open 201 9 

Lo tuma lugar na Bushiri Arena 



TUR esnan cu ta pasa diariamente 
riba LG Smith Boulevard, pa ser ex- 
acto dilanti AMC Unicon nobo, por 
a tuma nota cu e tereno caminda ex 
Bushiri School tabata situa, a wordo 
será y trabaonan tabata andando. 
Hopi lo a puntra, kico ta pasando? 

Awe, nos di Beach Tennis Aruba por 
oficialmente informa y confirma pueb- 
lo henter, cu e torneo mas grandi e 
importante di Aruba lo tuma lugar 
na Bushiri Arena. E área aki lo wordo 
completamente transforma, lo acomo- 
da mas veld compara cu añanan ante- 
rior. 

Durante e ultimo lunanan a tuma un 
destaho, p’asina por a yega n’e com- 
pania cu lo bay haci e transformacion 
aki. 

E compania cu a gana e bid ta C2 Civil 
& Construccion t’esnan encarga pa se- 
gura cu e tereno ta cla den 4 siman di 
tempo. 

Sigur nos di Beach Tennis Aruba, kier 
a gradici tur esnan cu a haci esaki po- 
sibel. Awor cu tur cos ta confirma, e 
team di mercadeo a activa completa- 
mente p’asina por segura cu yega n’e 
cantidad di participantenan of mas, 
compara cu e añanan anterior. 

Si nos por remarca caba, cu inschrijv- 
ing ta drentando riba e mes un nivel 
compara cu 2018. Nos di BTA ta sigur 
cu tur esnan cu presencia e torneo, 
cual lo tuma lugar entre 6-17 novem- 
ber 2019, lo no sinti ningun cambio, 
cu no ta unicamente e localidad di e 
evento. 

E cambio aki lo trece cune hopi ben- 
eficio: Mas espacio pa pone mas court, 
mas espacio pa parkeer, trafico no lo 
wordo afecta manera na Eagle Beach. 


E beach rond di e arena lo wordo 
drecha, y asina nos por menciona 
hopi mas, pero nos lo laga esaki pa 
nos por informa boso tur debidam- 
ente mas nos ta yegando e luna di 
e torneo. 

E aña aki, un biaha mas, pa di 4 aña 
consecutivo, Aruba lo t’e anfitrion 
di e Panamerican Beach Tennis 


Championship, cual lo cuminsa e 
prome dia na e club di Beach Tennis 
Aruba, pero e semi-final y e final lo 
tuma lugar na Bushiri Arena. 

Nos kier a invita cada un cu kier 
participa n’e torneo, pa please subi 
nos website www.arubabeachtennisopen.com. 
eyriba bo ta haña tur informacion 
necesario y inscribi pa segura bo 
participacion. 

Ley di cambio 



MANERA nos a vocifera caba, cu e 
PANTOMINA orkestra pa Otmar Oduber 
siman pasa, tin mas su tras cu hopi kier 
kere of wak. Despues di a scucha Otmar 
papia riba e cambionan di e ley di 2005 
y tambe e mentiranan presenta dor di 
su persona, nos a bin constanta cu tin 
hopi VENENO aki den y cu e meta pa 
crea un Serli-Bank, kibra companianan 
netamente local y habri caminda pa duna 
un compania stranhero un monopolio. 

VENENO 

Den un declaracion Otmar Oduber ta bisa 
cu den e ley no tin nada cu por perhudica 
companianan priva. 

E prome VENENO! Otmar kier reparti 
e cobramento entre recogmento (ophaal) 
di sushi di cas y otro tareanan (beheer), 
esta lantamento di cadavernan di animal 
riba caya (cu ta minimal), recoge sushi na 
scolnan y na oficinanan di Gobiemo y e 
supuesto “verfraaiing”. 

Y e ultimo aki e kier considera cu e t’e 
“core-bussiness” di Serlimar. Pakico ta 
haci esaki? Djis pa bruha cuenta. 

Pasobra e ultimo aki NO TA e “core- 
bussiness” di Serlimar. E tarea principal, 
trabou y gastonan di mas grandi di 
Serlimar ta RECOHEMENTO di sushi. 
“Verfraaiing” NO ta tarea di Serlimar, 
sino a wordo pasa pa Serlimar cu e 
PALABRACION cu Gobiemo lo paga 
p’esaki! Pues un trabou subsidia for di 
placa di e pagador di belasting, y cu NO 
por ta parti di e tarifa cu Serlimar ta bay 
cobra p’e. 


Booshi Wever: 

di Serlimar, ta yena cu veneno 


Awor cu Otmar kier keda “hunga” 
Sinterklaas, ta hibe na pone como 
componente principal di e tarifa pa cobra 
tur hende. 

Obviamente esaki ta saca otro 
companianan, cu pa añanan a opera riba 
e tereno aki, for di negoshi. Y hustamente 
esaki tabata un di e argumentonan cu 
AVPOR y Otmar Oduber a uza na 2005 
pa vota contra e ley. 

Pero awor, segun Booshi Wever, e cambio 
di ley aki, SI lo tin como consecuencia cu 
tur otro compania lo ser perhudica. Vooral 
si bin bisa cu e prijs di recogemento di 
sushi lo ta costa solamente fls. 7,50, cu 
ta un otro barbaridad di Otnar Oduber. 
Djis un ehempel. Pa cu e “fixed-bidding- 
procedure” aña pasa pa 22 tmck nobo, e 
“lease” lo costa Serlimar 2.5 miyon florin 
pa aña! 

Y p’e “ophaal” di e sushi di Aruba, 
Serlimar lo haya 2.8 miyon florin. 
Kiemen pa pago di empleadonan y otro 
gastonan operacional ta resta solamente 
300 mil florin? 

Aki e Minister por gaña baca! 

Otmar Oduber ta simplemente un gañado 
patalogico y manipulador pur sang! 
Ta obvio cu hamas y nunca e gasto 
pa recogemento ta solamente fls 7.50. 
Esaki nifica cu ningun compania cu ta 
recogiendo sushi sea na cas of negoshi lo 
por sobrebibi si riba loke nan ta cobra, 
e ciudadano mester paga fls. 17, 50 
EXTRA! Y esaki djis pa Otmar sigui djó- 
djó!! 

E di dos VENENO den e ley ta cu lo cobra 
turistanan tambe, generando 7 miyon 
florin eu lo mester bay direetamente pa 
Serlimar. Pues introduccion di un Serli- 
Bank ala ATA-Bank! E tempo ey MEP 
den oposicion a declara cu esaki ta pa 
Otmar por djó-djó cune? Awor no? 

E di tres VENENO y peligroso, t’e 
hecho cu e cambio lo habri caminda 
p’e compania STRANHERO bay haya 
e contracto pa opera e “SPROOKJE “ 
di W2E di Otnar. E compania lo haya e 
MONOPOLIO pa haya e 57.000 ton di 
desperdicio cu Aruba ta produci. 


Y pa colmo conforme e “bestek” Aruba 
ta garantiza cu lo paga pa “verwerking” 
di 90.000 n’e compania STRANHERO 
aki. Pues un regalito di miyones di florin, 
Booshi Wever a sigui bisa. 

SMOKESCREEN 

Otmar sa cu e motibo principal cu ni UN 
compania, cu a participa den e REI y cu 
a cumpra e bestek, a bid ta pasobra NO 
tin ningun siguransa pa por haya TUR 
e desperdicio cu Aruba ta produci. Sin 
esaki hunto cu e entrada di e “tipping- 
fee” no ta bale la pena bid mes. 

Pues pa Otmar por cumpli cu su promesa 
na un compania STRANHERO, e mester 
haci e parti PUBLICO di e PPP aki, esta e 
CAMBIO den e ley di 2005 cu e y su “soul 
brothers” di AVPOR a vota CONTRA. 
Otmar sa cu den un par di siman esnan cu 
ta interesa mester entrega nan oferta. Pues 
den purá mester “bulldoze” e cambio di e 
ley aki, sin cu esaki mester causa mucho 
problema y/of desordo. 

Pa logra esaki el a traha full e script di e 
PANTOMINA cu el a pone den man di su 
Director STR ANHERO pa ehecuta, kende 
como marioneta di Otmar a sigui e ordo di 
su amo y a set up hunto cu su “souffleur” 
full e show (SMOKESCREEN) di siman 
pasa, p’asina e pasa p’e gran salbador di 
Serlimar. 

E show aki tabata necesario pa desvia 
atencion p’asina ey e por crea e.o. 
SERLI-Bank; mata companianan local; 
y percura cu e VENENO peligroso cu 
ta regla MONOPOLIO na un compania 
STRANHERO, cu na final lo bay cobra 
un “tipping-fee” di riba 500 florin pa ton. 

Y aki ta na unda nos pueblo un biaha lo 
bay ser hiba p’e altar di sacrificio pa un 
djó-djómento cu e ni a wordo invita pé. 

Pa colmo na final ta pone puñal na 
garganta di e Parlamentarionan retando 
nan cu e lo kier mira ken lo vota contra e 
cambionan aki. 

Awor nos lo kier mira si nos 
Parlamentarionan, e biaha aki lo scoge 
p’e stul di Parlamentario y capricho di 
Otmar of e biaha aki SI ta scoge e banda 
di e pueblo y bisa Otnar, e Scorpion, 
BAY FLIET!!, Booshi Wever, lider UPP 
a finalisa su eomentario. 

Traha bo mesun tas na 
Cosecha San Nicolas 


Plataforma Aruba kier 
invita bo haci pregunta 
na Biblioteca Nacional 


DIASABRA awor, 21 di september lo tin e workshop tan 
spera duna dor di Ana Luidens. Ana lo yuda bo crea bo me- 
sun tas. Esey ta algo sigur hopi great pa por traha un tas 
den e sfeer artistico na Cosecha. 

Ana ta hopi conoci pa su tas nan di Shoco y lo siña tecni- 
canan pa por traha bo mes un tas pa solamente 50 florin 
di 2pm — 4pm. Mester ta 15 aña pa por participa n’e work- 
shop aki y lo ta uno sigur cu bo lo encanta. 

Tur prijs ta inclui material y refreshment. Ainda tin un 
par di lugar, pero inscripcion ta necesario y esaki ta tuma 
lugar na Cosecha San Nicolas of na Cosecha Oranjestad. 
Pa mas informacion por tuma contacto cu Cosecha San Ni- 
colas na telefon 587-8708 of 

Cosecha Oranjestad na telefon 587-8709. Tambe por man- 
da un email na 

cosechaworkshop@gmail.com , 

Pa mas informacion pa cu Cosecha, por bishita e Facebook 
page di Cosecha: ww.facebook.com/Aruba-Cosecha. 


plataformA 

kico bo ta wak? 

Powered by o UNOCA 




Arte Visual Contemporaneo ta nace for di e co- 
municacion entre un obra y su audiencia. E pre- 
guntanan cu esun cu ta wak ta haci su mes ta 
un parti importante di e comunicacion. Esaki ta 
e enfoke di e evento Kico bo ta Wak? cu lo tuma 
lugar awe diaranson 18 di september. 

Den e anochi interactivo aki Plataforma Aruba 
kier crea un espacio unda e audiencia por des- 
cubri maneranan nobo di experiencia arte vi- 
sual contemporaneo. 

Artistanan visual local Osaira Muyale, Zoe Vel- 
vet Ramos y Irvin Aguilar lo comparti nan obra 
y vision di arte. 

E evento lo tuma lugar na Biblioteca Nacional 
Aruba (Oranjestad), di 6:00 pm - 8:00pm. 

Arte Contemporaneo den Biblioteca ta un 
colaboracion cu Biblioteca Nacional Aruba cu 
ta brinda e comunidad Arubano un coleccion di 
publicacion relevante tocante arte visual con- 
temporaneo. 

E proyecto ta acompaña pa un serie di evento- 
nan den Biblioteca Nacional Nacional (Oranje- 
stad) cu lo toca temanan di e publicacionan den 
e coleccion. 

E programa publico di Arte den Biblioteca ta 
wordo realisa cu e sosten di UNOCA. 

Bon dio yen di nlegriaaa! 

Scirbi pa Ruthy"Lady Ruth" Vrieswijk-Bergen 



OHALA nos por a informa nos lec- 
tornan di nos relato semanal den nos 
prestigioso corantnan local cu nos a 
haña atencion di DOW pa cu nos peti- 
cion pa un of mas sleeping police den 
nos caya di Dadelstraat den curazon di 
nos dushi hario di Dakota tur dia, pero 
esaki lamentablemente no t’e caso. 

Tin persona cu nos a topa den fin di 
siman cu a bisa nos pa sigui skirbi di 
dje den corant te ora nan fada cu nos 
y complace nos, pero mi no ta kere cu 
nos lo gusta haci esey. Nos no kier pa 
nos hendenan di DOW y of Gobierno 
mustra bobo cu nan no sa lesa corant 
pa sa kico ta pasando den pueblo. 

Nos a comprende di locual nos por a 
lesa den corant cu ta hopi t’e maestro 
y maestranan di scol cu ta disgusta cu 
Ministro Rudy Lampe. Trabao como 
maestro of maestra di scol awendia 
no ta nada facil. Ohala nan yega na 
un bon acuerdo y of solucion positivo 
pronto. 

Ban spera cu nos positivismo por sigui 
resalta den nos palabranan humilde di 
nos bon curazon awe tambe. Cu dolor 
na nos curazon, nos a core keiro den 
fin di siman, ora nos ta wak cu tog ta 
sigui traha mas hotel of mas condo- 
minio, mientras cu no tin coriente fiho 
tur dia, cada bes tin storing den un of 


otro boiler ofzo, cu ta causa black out 
of brouw out, con cu bo kier yame. 

Shonnan concerni:”Nos isla no ta crece 
mas.!” Don’t you get it? Nos popula- 
cion ta sigui crece, cu of sin cu nos tur 
ta desea, ora famianan sigui crece of 
hendenan di afor sigi subi nos pida ba- 
ranca pa busca un mihor bida. 

“Boso kier p’e turistanan sigui bin un 
dushi isla cu cosnan natural y original 
of boso kier pa turistanan stop di bin, 
pasobra e prijsnan ta sigui subi y subi? 
Sorry pe palabranan siguiente di Lady 
Ruth como Poeta, pero, ki makakeria 
esaki t’awor di pone “sugar tax”? Ta 
un joke esaki ta mi ta spera! 

Ay ay ay unda nos dushi isla ta bay? 
Unda nos dushi isla ta bay!!!! Ta net e 
companianan grandi cu ta duna hopi 
famia trabao pa pone cuminda riba 
mesa tin cu wordo trata bon cu respet 
y consideracion y no menasa nan di 
esaki of esaya. 

Ki berguensa cu nos Gobierno of ta 
un of mas personanan den e Gobierno 
kier stroba e compania di Eco-Tec di 
pasa piki sushi na casnan di hende, 
scogi democraticamente pa nan haci e 
bon trabao aki? 

Ki t’e miedo of orguyo den esaki di 
esun of esnan cu ta kere cu nan ta 
yuda nos economia asina, dor di kier 
limita otronan di traha na bienestar di 
henter un comunidad, dor di suavisa 
e trabao duro di Serlimar un crenchi 
tambe? Pakico Gobierno kier monopo- 
lio den tur cos, acaso nos ta copiando 
di nos bisiñanan di pazuid? Tristo! 


A tarda no sa cuanto tempo prome cu 
por a bin cu un otro compania di tele- 
fon celular, pero el a bin y ta funciona 
bon tog, of no? Gobierno mester stop di 
kere cu ta nan so ta sabi den tur cos. 
Laga pueblo hala rosea trankil. 

Pakico Gobierno kier bruha tera haci- 
endo cosnan cu pueblo no kier? Ay ay 
ay, unda nos dushi Aruba ta bay????? 
Prijs di pan a subi, prijs di corant a subi 
y nos no por corda tur otro cos, pero 
no por sigui asina shonnan no por!!! 
Ami tampoco lo scucha e programa cu 
discurso nacional di ex Prome Minis- 
ter Mike Eman, pasobra nan tambe a 
faya. E ta un shon di hende cu atencion 
social pa tur, pero, el a laga su partido 
y of Gobierno haci y deshaci tambe. 
Nan a haci hopi bon cos, pero nan tam- 
be a faya. Ta tur Gobierno ta mescos 
den bista di hopi, tendiendo con nan ta 
papia aki aya den pueblo. Mi ta spera 
cu nos Prome Ministro sra. Wever- 
Croes lo sa den su sabiduria di guia 
nos pais, sa di yuda y no destrui. 

Hopi di nos tabata asina contento 
cu un hende muher fuerte na cabes, 
please no laga otro of otronan den otro 
partidonan bruha bo cabes cu nan cos- 
nan cu ainda no ta cla aki pa acepta y 
cu ta mustra robes. 

Mi ta sigur cu tur ta traha cu nan bon 
intencion, pero pueblo ta fada y cansa 
di hopi cos. Nos mes ta disgusta cu ai- 
nda nos ta wardando riba un sleeping 
police kens! 

Danki lieve mensen pa lesa nos relato 
di awe tambe cu atencion. Nos tambe 
ta disgusta! Hende ta keda hende cu 
nan mesun beis, awe un otro “moment 
opname” di e Poeta Lady Ruth. 

Po un mucha por crece sano, 

E mester 
sinta menos y 
hunga mas 


(Parti 2) 



“MEHORA actividad fisico, reduci tempo no ac- 
tivo y garantisa bon calidad di drumimento den 
muchanan chikito, lo mehora nan salud fisico, salud 
mental, nan bienestar y lo yuda na preveni obesi- 
dad infantil y malesanan asocia mas dilanti den 
bida”, dr. Fiona Bull, Hefe di Programa di Vigilan- 
cia y Poblacion basa riba prevencion di malesanan 
no contagioso di WHO, ta bisa. 

Incumplimento cu e recomendacionnan actual di 
actividadnan fisico, ta responsabel pa mas di 5 mi- 
yon morto mundialmente cada aña den tur edad. 
Actualmente, mas di 23% di adulto y 80% di hoben 
no ta suficientemente activo fisicamente. 

Actividadnan fisico saludabel y bon patronchi di 
drumimento cu cuminsa tempran den bida, ta yuda 
forma bon custumbernan durante infancia, huben- 
tud y edad adulto. 


MUCHA (1 PA 2 AÑA) MESTER: 

Pasa minimo 180 minuut pa dia haciendo un variedad 
di actividadnan fisico di cualkier intensidad, actividad- 
nan cu ta rekeri hopi y menos movecion. Mas ta mihor. 
No mester pa mas cu 1 ora keda sinta e mesun camin- 
da of keda sinta den un ‘stroller’, ‘highchair’, ‘carseat’. 
‘Screen-time’ no ta wordo recomenda. Ora cu ta mo- 
mento pa relaha ta wordo conseha pa lesa, conta storia 
y canta cu e baby. 

Pa muchanan di 1 aña no ta recomendabel pa tin 
‘screen-time’ manera television, tablet, telefon of com- 
puter. Pa mucha di 2 aña, e ‘screen-time’ no mester ta 
mas cu 1 ora, menos ta miho. Ora cu ta momento pa 
relaha ta wordo conseha pa lesa, conta storia y canta cu 
e baby. Un mucha entre 1 cu 2 aña mester por lo menos 
11 pa 14 ora di bon soño, incluso siesta. 

Dor di aplica e recomendacionnan duna, durante e 
prome 5 añanan di bida di un mucha lo contribui n’e 
desaroyo motorico, cognitivo y na salud di e muchanan 
pa bida largo. 

Plataforma Hobennan Profesional ta Informa: 

Tatanan tin derecho riba dos dia liber 
en conexion cu nacemento di nan yiu 

Dos dia di "vaderschapsverlof" ta suficiente of husto den e epoca cu nos ta biba aden? 



NOS a tuma nota di diferente co- 
mentario relaciona cu e tema di dia- 
nan liber pa tatanan ora cu nan yiu 
nace. Via di medianan social mama 
y tatanan a expresa nan disgusto 
p’e forma con “vaderschapsverlof’ 
ta regla den nos leynan. 

Cu e articulo aki nos lo desea infor- 
ma nos comunidad tocante e aspec- 
to huridico di “vaderschapsverlof’ y 
alabes haci un analisis y compara- 
cion cu otro paisnan den region y 
Europa. 

Nos no ta na altura si e tema aki ta 
un prioridad riba e agenda politico. 
Teniendo diferente circumstancia 
na cuenta y evaluando e desaroyo- 
nan politico nos ta asumi cu NO, 
mirando e falta di interes cu tin pa 
adapta y modernisa nos leynan so- 
cial y laboral. Sigur esaki no ta haci 
e tema aki menos importante of in- 
teresante. 

Segun cifranan di CBS un total di 
1000 baby a nace den aña 2012, 
registra den e ultimo Censo. Nos 
Codigo Civil cu ta reglamenta acu- 
erdonan laboral (leynan laboral) 
ta permiti p’esnan cu lo bay bira 
mama por baha cu un asina yama 
“zwangerschapsverlof’. 

E futuro mama por haci uso di su 
derecho den e ultimo etapa di su 
embaraso den combinacion cu un 
periodo despues di parto. 

E ley vigente ta un duna un “verlof ’ 
di un total di 12 siman. 


Pa mas detayes di e derecho di 
“zwangerschapsverlof’ por lesa y 
analysa Art: 7A: 1614CA BWA. 

Tur pareha cu recien bira mayor sa 
cu e periodo aki ta un reto riba su 
mes. Mayoria bes e persona cu re- 
cien a bira mama no por atende cu 
tur e retonan su so y su condicion 
post- parto no ta duna p’e por regla 
tur cos y atende cu tur e tareanan 
domestico. 

E ayudo p’e mama aki ta suma- 
mente esencial y di balor agrega den 
e prome dianan despues di e parto. 
Si e tata no tey pa yuda, e mama lo 
por sinti cu e ta su so den e proceso 
y no ta sinti cu e tin e sosten nece- 
sario. 

Imaginabo si e tata tambe por tey 
pa cuida su baby y yuda e mama 
ora e baby ta recien naci. Ambos lo 

< Sigui na pagina 17 > 


sinti cu nan ta importante p’e baby 
recien naci y por medio di esfuerso 
colectivo reparti e diferente tarean- 
an cu tin. 

Presencia di e tata sigur lo contri- 
bui na fortaleza di e famia. Actual- 
mente tatanan na Aruba ta haya 
dos dia liber for di e momento cu 
e baby ta na cas. Saliendo for di e 
punto di bista di igualdad di genero 
y e importancia di e sosten di un 
tata den e prome dianan di bida di e 
baby, no por wordo nenga cu mester 
tin un construccion huridico cu ta 
regla “vaderschapsverlof’. 

“Vaderschapsverlof’ a wordo intro- 
duci 1 april 2013 na Aruba. Mester 
menciona cu esaki no ta un con- 
struccion huridico desconoci ya cu 
na diferente parti di Latino Amer- 
ica, islanan den Caribe y Europa 

esaki ta wordo regla. Basa riba art 7A: 1614 cd BWA 
e tata cu ta casa of ta biba hunto cu e mama di su yiu 
pa un periodo minimo di un aña ta bin na remarca pa 
ricibi dos dia liber cu pago, e asina yama “vaderschaps- 
verlof’. 

E dos dianan aki mester wordo tuma den un periodo di 
4 siman for di e momento cu e baby ta na cas. Mester 
enfatisa si cu tin un condicion mara na dje. E condicion 
ta cu e pareha mester ta inscribi n’e mesun adres cu e 
baby. 


Pa ilustra e descrepancia den e dianan di vaderschaps- 
verlof entre diferente pais nos a compila a siguiente 
grafico: 

E pregunta na comienso di e articulo aki tabata: Dos 
dia liber p’e tata en conexion cu nacimento di su jiu ta 
suficiente den e tempo aki? 

E contesta riba e pregunta aki ta keda na cada un ciu- 
dadano, instancianan social, gremionan laboral y es- 
nan encarga cu asuntonan social y labor pa duna aten- 
cion na e tema aki. 

E articulo actual ta dunando cada tata dos dia liber. 
Loke kizas por pisa ora di evalua si e ta keda mescos 
of cambia ta e consideracion cu union familiar durante 
e momento di wordo bendiciona cu un baby ta hopi im- 
portante mes. 

E presencia di e tata lo tin un balor imaterial p’e mama 
e di e baby y sigur e lo percura pa fortalese e famia du- 
rante e dianan special aki. E sosten emocional necesa- 
rio di tata p’e mama tambe ta importante. 

E tata lo por alivia e presion di e mama, p’e motibo cu 
e lo por tuma algun tarea domestico bou di su encargo. 

Nos por conclui for di grafico cu Aruba ta pertenece n’e 
paisnan cu ta duna relativamente poco dia di vadersc- 
hapsverlof na e tatanan. 


Tin critica for di e comunidad riba esaki. E tema aki 
merece un estudio profundo y no tin duda cu mester 
adapta esaki. Tin diferente motibo valido pa amplia e 
dianan di vaderschapsverlof, manera nos a menciona 
caba entre otro: 

PRESENCIA DIE TATA TA FORTALESE E LASO 
FAMILIAR 

Alivia e presion riba e mama, pa motibo cu e mayornan 
por reparti e tareanan relaciona cu e baby of trabounan 
domestico. 

E tata por ta un sosteno emocional p’e mama di su yiu 
despues di parto, esaki por alivia e asina yama “post- 
bevalling depressie” 

VADERSCHAPSVERLOF NA HULANDA 

Na principio Hulanda tabata conoce un vaderschaps- 
verlof di 2 dia y cu posibilidad di ricibi 3 dia adicional 
despues di e parto. 

E dunador di trabou no mag di nenga e dianan adicio- 
nal aki. 

Desde 1 januari 2019 y e introduccion di e ley ‘Wet in- 
voering extra geboorteverlof e tatanan lo haya mas dia 
paga. Un persona cu p.e. ta traha 4 dia pa siman 8 ora 
pa dia lo bin na remarca pa un total di 32 ora di verlof. 
Pero e oranan aki mester wordo tuma den e prome 4 
simannan di nacimento di e yiu. 

Nos kier conclui e articulo aki cu e siguiente pensam- 
ento. E rol di tata tambe ta uno importante den un re- 
lacion. E laso entre e baby y su tata tambe mester haya 
su balor y wordo concretisa den nos leynan. 

Manera nos a remarca caba ta keda na cada un ciu- 
dadano, politico, instancia social, gremionan laboral 
y esnan encarga cu asuntonan social y labor pa duna 
atencion na e tema aki. Nos ta recorda comunidad cu 
Tienda di Ley ta sirbiendo comunidad tur diasabra en- 
tre 3 pm — 5pm na Cas di partido AVP. 

Autornan: Wendrick y Wendert Cicilia & Gerick Croes 

Jarzmho mester presentá na novémber den korte atrobe 


WILLEMSTAD. Ayera vários kaso tratá den korte, 
esta e asina yamá ‘Ruta Hato’ a keda posponé te ku 
otro aviso, esakinan pa motibu ku e akusadonan ainda 
no a logra haña un abogado pa sirbi den nan defensa 
óf pasobra mester hasi mas investigashon rondó di e 
violashon ku nan ta sospechá di a hasi. 

Un ehémpel ta e kaso di e suidadanoJarzinho K di 41 
aña di edat, kende dia 14 di ougustus 2019 outoridat- 
nan a gara ku 675 gram di mariwana, mas 14 gram di 
hashis. Jarzinho K., no a presentá ku abogado ayera i 
el a duna na wes señora mr G. Edelenbos di konosé ku 
e ta en buska di un abogado. 

Fiskal señora mr. Altagracia Martis a opservá ku e 
akusado aki ta unu ku no kier a koperá pa haña klari- 
dat di su situashon, esta e motibunan pakiko e ta keda 
sospechá di ta atendé ku droga. 


Ayera sinembargo Jarzinho K a priminti di lo duna full 
koperashon na Ministerio Publiko i polis, basta e por 
kombersá promé i yega na sierto palabrashon ku un 
abogado. 

Wes a bai di akuerdo pa posponé tratamentu di e kaso 
te dia 11 di novémber binidero. 

Kasi na final promé ku klousurá e seshon aki Jarzinho 
a hasi algun remarke tokante su pasaporte ku outori- 
datnan tin wantá, anto fiskal señora Altagracia Martis 
a reakshoná riba esei, bisando ku lo ta na final di trata- 
mentu di e kaso na novémber ku Jarzinho por spera ku 
e lo por haña su pasaporte bék. 

Mas aleu e fiskal a splika ku esei a lo ménos sa ta e kus- 
tumber na momento ku tene e tipo di dokumentonan 
aki atras. Enfin, tratamentu di e kaso aki lo kontinuá 
dia 11 di novémber binidero pa 14.30 or. 


Ku ekonomia mal stanká. 

Si strategia di kresementu faya 
Turismo lo bira industria prinsipal? 


WILLEMSTAD. E diskushon ku a tuma lugá den 
kuadro di nos situashon laboral i ekonomiko organisa 
pa University of Governance, a kontinua kaminda e 
anterior diskushonnan a keda pa diskuti e situashon 
aktual. 

E situashon aktual tin di haber ku kresementu eko- 
nomiko pero di kresementu ekonomiko nos isla no a 
mira mashá ultimo añanan i ultimo tres aña sigur tin 


indikashon ku ekonomia a kai duru. 

E pregunta ta ku si Strategia di Kresementu lo fun- 
shona i te solushon. 

Hecho ta ku desempleo ta inkreibelmente haltu na 

21 . 2 %. 

Sektor empresarial ta boga pa Kórsou konektá di nobo 
na e mundu ei fo i kaba ku nos isolashon kuminsando 
ku introdukshon di Ingles komo idioma di enseñansa. 

Un saludo kordial na tur miembro i lesadó 
nan di nos ASPD Informando 18092019 


DJADUMINGU dia 8 di september nos a organisa 
nos “Ekurshon pa Banda Abou” ku a bira un paseo eksi- 
toso. Saliendo manera plania for di luga di parkér na 
Colon pa “Museo Kaha di Orgel” di Sr.Serapio Pinedo 
na Lelienberg. Na e Museo nos a haña splikashon di 
e parti tékniko kon ta hinka e klabunan kualnan ta 
forma e tononan musikal i asta e demostrashon kon 
toka e Kaha di Orgel kaminda un miembro tambe por 
a demostra ku e la agrado kompronde kon toka e kaha 
esaki ta algu ku nos ta apresia ku nos por a haña un 
esperensia mas aserka. Di aki nos a sali pa “Emanuel 
Catering” na Wacawa pa nos almuerso. Aki nos a wor- 
du sirbi manera nos a yega nos a risibi e tres diferente 
platonan kualnan a wordu órdena for delanta i na final 
nos (toetje). E almuerso a kai na agrado di nos miem- 
bronan. Gradisiendo Sr. Mingeli pa e bon servisio i ku- 
minda nos a despidi. Drentando den e bus pa regreso e 
shafur a ofrese nos un paseo ekstra pa nos mira e otro 
parti di Banda Abou kual e miembronan a gosa hopi. 
Manera nos a publika kaba nos proksimo aktividat ta 
selebrashon di dia “Internashonal di Grandinan” kual 
ta kai dia 1 di Oktobér, E dia aki nos lo selebra den e 
sala di FDOK. E orario lo ta di 10.00 / 14.00 ‘or. Un bi- 
aha mas nos ta invita nos miembronan i ta pidinan pa 
inskribi delanta kuminsando e siman aki mes, asina 
nos por prepara mas meho. 


Partisipashon ta sin kosto. Pa sigi kumpli ku nos “Plan 
di Aktividat” nos ta adelanta riba e proksimo charla ku 
nos lo bai tene ku ta e charla ku e topiko kual depar- 
tamentu di “Brandweer”ta bai brinda nos ku ta fecha 
pa dia 27 di Oktober den sala di FDOK. Segun e fe- 
cha ta delanta nos lo bai duna mas detaye. Un punto 
ku ta konta hopi pa nos ku ta Adulto Mayo e dianan 
aki ku e temperatura ta hopi haltu kual ta surpasa 36 
grado Celcius espesialmente pa esnan ku ta diabetiko. 
rekomendashonnan ku ta bin dilanti ta; keda hopi for 
di rayonan di solo, protega bo mes for di e rayonan di 
solo esta keda den sombra mas tantu posibel, si ta po- 
sibel den un lokalidat ku tin érko, bebe sufisiente awa 
fresku,si no tin érko e fén tambe ta yuda. Tuma baño 
regularmente si bo ta sinti demasiado kalor pa fres- 
ka e kurpa. Si bo ta tuma remedienan di preshon soru 
pa bo no faya ku esakinan.Invita eksitashon, manera 
kunsumi rabia. Pañanan ku bo ta bisti meste ta mas 
leve preferibel di katuna. Tene na kuenta ku esakinan 
ningun hende no por sinti pa bo, kalor, benaut, kansa, 
dolo. Si bo mes no por mové bon no warda ora ta muchu 
lat, pidi asistensia, di esnan mas serka dibo por yuda of 
hiba bo dokter of poliklinika. Gradisiendo pa un biaha 
mas a lésa nos ASPD informando nos diskulpa ku si- 
man pasa nos no a publika e kolumna. Te otro siman 
ku póder di Dios. 


Kabando ku hopi nnito. 

Diskushon riba "Future of Work in Curaçao ; Trabou tin (?); 


WILLEMSTAD. Siman pasá tabatin kontinuashon dje 
diskushonnan riba e tema “It’s the economy, stupid” 
ku University of Governance representá pa Dr. Goede 
a organisá den Hotel Avila. 

Personanan ku a tene un charla tabata: 

Señora Dainadira Martes di CBS, Edmond (Chika) 
francisca representando labor, Marcos Cova di Kamara 
di Komersio, ministernan Hensley Koeiman i Marilyn 
Alcala Walle, presidente di SER, mr. Raoul Henriquez. 
Di akuerdo ku dr. Goede, e oudiensia a kaba ku hopi 
mito durante e diskushonnan. 


Loke por a tende resoná tabata e diskushonnan ku ta- 
batin ultimo lunanan riba temanan manera Futuro di 
Labor, Ekonomia, Strategia di kresementu ku ekono- 
mistanan a presentá i dr. Bob Traa presidente interino 
di Banko Sentral i algun otro tema mas. 

E debatenan tabata partikularmente interesante i no- 
tabel ta ku a usa e palabra ‘krisis’ un solo biaha. 

Tur sektor di nos komunidat tabata bon representá 
i sindikalismo partikularmente tabata debidamente 
presente. 

Geraud A sentensiá fuera 
di su presensia den korte 

WILLEMSTAD - Ni abogado ni e propio Geraud A di 33 aña di edat 
no tabata presente pa atendé su kaso ayera. Geraud A ta sospechá 
di a eksportá 1075 gram di kokaina dia 14 di ougustus ultimo. E 
tabata di biahe pa Amsterdam i outoridatnan na aeropuerto Hato a 
intersept’é ku e droga, ku e tabatin skondi bou di un T-shirt. Geraud 
a rekonosé ku ta trata aki di droga, esta kokaina i ku esaki el a haña 
serka un ‘chamo’. Una bes ku e akusado no tabata presente fiskal 
señora mr. Altagracia Martis i wes mr. G. Edelenbos a keda rápida- 
mente kla ku tratamentu di e kaso. Fiskal a demandá un kastigu di 
prizon di 24 luna di kua 12 luna kondishonal i un periodo di prueba 
di 3 aña i wes a dikta sentensia konforme e petishon aki. 



Akusado Eligio 
la drumi Irankil 

Anochi posobra e ta inosente 


Simposio riba lasonan 
familiar i ousensia di Tata 


WILLEMSTAD. Den sala di korte ayera 
Eligio M., a deklará ku e ta haña hopi 
ferfelu ku tratamentu di su kaso ta tu- 
mando asina tantu tempu. 

Di su parti e ta dispuesto di duna full 
koperashon i ta kla pa presentá kada 
momento ku wes i of e instansianan 
konserni ta deseá. 

Tambe Eligio a deklará ku e ta drumi 
tur anochi trankil, pasobra e sa ku e ta 
inosente i no tin apsolutamente nada di 
haber ku e intentonan pa pasa droga, 
anto pa kolmo na asina un enorme kan- 
tidat. E abogado enkargá ku defensa 
di Eligio M ta mr. Jan Prevo, kende a 
aseptá pa laga hasi mas investigashon 
pa asina trese e klaridat nesesario den 
e kaso aki. Ku hopi énfasis wes mr. G. 
Edelenbos a rekomendá EligioM pa 
keda leu for di e sospechosonan, no bus- 
ka ningun kontakto ku nan i no trata di 
infiuensiá e investigashon. 


WILLEMSTAD. Resientemente UoC i RUG a presentá resul- 
tadonan di un investigashon tokante relashonnan di famia na 
Utrecht. 

Enfasis tabata riba ousensia di tata. 

NederlandseOrganisatie voor WetenschappelijkOnderzoek (NWO) 
a finansia e simposio. E investigashon tabata dirigi riba hóbennan 
kurasoleño bibá na Kórsou, hóbennan kurasoleño bibá na Hulanda 
i hóbennan hulandes bibá na Hulanda. 

Dr. TinaKretschmer (di Rijksuniversiteit Groningen) a habri e sim- 
posio i a para ketu na e importansia di investigashon interkultural 
pa e komunidat di tantu Hulanda komo di Kórsou. 

Di parti Universidat di Kórsou Dr. Moises da Costa Gomez dr. 
Odette van Brummen-Girigori di UCRI (University of Curaçao Re- 
search Institute) a presentá e resultadonan preliminar di e inves- 
tigashon bou di 1657 hóben. Despues e kandidato PhDMariélle- 
OsingaMsc, di RUG, a presentá e resultadonan di e investigashon 
kualitativo bou di 102 persona entrevistá. 

Despues di ámbos presentashon e presentenan a keda reparti den 
diferente workshop kaminda a duna e oportunidat pa debati i/o 
reakshoná riba e resultadonan di investigashon presentá. 

Lider di proyekto prof. dr. GreetjeTimmermans a gradisi tur pre- 
sente i por mira bék riba un simposio eksitoso. 

E intenshon ta pa otro aña organisá un simposio asina na Kórsou. 

Representante di Kamara di Komersio.... 

Mentalidat di trahadónan 
mester drecha fuertemente 

WILLEMSTAD. Durante e diskushonnan entre 
tur sektor representativo di Kórsou den Hotel 
Avila siman pasá, e representante di Kamara di 
Komersio, Marcos Cova, a Sali bisa ku mentalidat 
di trahadónan mester drecha fuertemente. 

Kórsou tin trabou pero hendenan sin trabou i ku 
ta buskando trabou no tin bon dominio di fishi. 
Kasi kasi hende lo por kere ku e desempleo grandi 
ta un mito, un fantasia, un Fatah Morgana pero e 
ta un realidat. 

Esaki tin su motibunan. 

Ya e Kurasoleño no ta hende ku ta domina tres of 
kuater idioma. 

Esei ta un mito ku Kurasoleño ta dominá kuater 
idioma. 

I te ora e por lesa e idioma, e no por papia esaki. 
Pa siña un hende traha ta algu ku por realisa bas- 
ta mentalidat i dominio di idioma tei maske ta un 
tiki. 

Pa nos ekonmia kana, mester duna empresarion- 
an lokal mas atenshon. 

Ta mito, ta mentira ku Kurasoleño no por ta em- 
presario i meskos ku tur kaminda na mundu, hopi 
pero ku guia i konseho nan ta logra. 

Kórsou ta un pais kaminda pa atendé ku banko 
esei mester sosode digitalmente. 

Sin un plataforma asina sektor di produkshon no 
por eksportá pa nos haña divisa. 

TRAHADONAN 

Den e mesun diskushon e representante di traha- 
donan Edmond (Chika) Francisca na su turno a 
splika ku no ta honesto i indeseabel pa sigi subi e 
edat pa baha ku penshun. 

Obreronan a traha mas ku bata pa nan penshun i 
si nan sigi traha esei ta stroba pa hobennan subi 
merkado laboral. 

Si sigi subi e edat di baha ku penshun, hendenan 
lo muri promé ku nan baha ku penshun. 

I esei no mag! 


Ela prepará chaleko ku kokaina pa nnula.... 

Kaso di Eligiomeresé 
mas investigashon 



WILLEMSTAD. E suidadanoEligiodi 43 aña di edat ta- 
bata den sala di korte ayera atrobe. Anteriormente el a 
yega di presentá den sala di korte pa e mesun kaso, pero 
tampoko no por a yega na un wisio final debi ku tin tes- 
tigunan ku ke skucha i asina ei mas investigashon ku lo 
mester keda hasi. 

Den e kaso di Eligio M un señora di fam Windster a keda 
gará ku 3724 gram di kokaina na desémber 2018 i tabata 
Eligio esun ku a prepará e chaleko kargá ku droga ku 
Windster tabatin bisti na su kurpa na momento ku el a 
purba pasa ku e droga. 

E akusado Eligio sinembargo a ninga redondamente ku e 
tin di haber ku e asuntu aki i a para ariba ku e ta total- 
mente inosente. 

Wes mr. G. Edelenbos a repasá e akusashonnan ku tin 
kontra di e akusado aki i a mustra ku Windster ta esun 
ku a basha abou, bisando ku ta Eligio M ta esun ku a pre- 
pará e droga pa transportashon. 

Mas aleu segun wes, señora Windster a deklará ku a pri- 
mintié 20.000 fiorin pa pasa ku e droga. Ademas tin un 
ruman di Windster tambe envolvi i no ta eksklui ku e per- 
sona aki tambe ta kómplise di e akto kastigabel kometé. 
Wes a bisa ku prinsipalmente e mensahenan riba app ku 
a keda emiti entre e personanan en kuestion ta indiká ku 
ta huntu nan a sera kabes pa purba pasa e droga. 

Eugene Schmitf promé lugar 
campeonato mundial Sunfish 





KRALENDIJK—E Mericano Eugene Schmitt despues di e 
promé dia di e campeonato mundial di Sunfish 2019 categoria 
habri djaluna ultimo, un promé dia di 4 careda, tabatin mihor 
prestacion y ta na cabez cu un total di 18 punto. 

Eugene Schmitt di Merca pues ta na cabez despues di e promé 
4 caredanan dialuna ultimo. 

E islanan ABC ta bon representá den e mundial 2019, esaki cu 
un team di 13 participante di Bonaire, 8 di Córsou y 3 di Aruba. 
Tambe Eugene Hendrikx di Córsou kende debi na estudio na 
Hulanda, ta core bou di bandera Hulandes y ta di 5 lugar. 

Den e tóp 15 Hans van der Gulik di Córsou ta na di 12 lugar, 
sigui pa Bruno Brouwers di Córsou na di 14 lugar y Sipke Stap- 
ert di Bonaire na di 15 lugar e promé dia di e mundial di 4 care- 
da. Diamars ultimo e caredanan a sigui y tambe awe diárazon. 
Pa sigui e competencianan riba laman, por para na altura di Te 
Amo Beach y tambe Donkey Beach cu mihor bista riba e com- 
petencianan riba laman. Riba potrétnan algun bista di e promé 
caredanan dialuna ultimo. 

Homber drumi riba caya hiba Warda 
di Poiis y a haya un cuarto gratis 



& ^nemenCvuf ^ 


Ki alegria, ora nan a bisa mi: 

"Ban cas di Señor!" 

I awor, ata mi aki para nabo porta Señor. 

Salmo 122 

Cu hondapenaperoconforme cu boluntad di Dios, nos ta anunciafayeci- 
mento Christian di nos: Mama, Abuela, Ruman,Tanta, y Sobrina 

SRA.VDA. 
BELINDA 
ROXSANA 
MARTINEZ- 
HARMS 


Miho conocicomo:"BELr' 

*5 Novennber 1963 -i-11 September 2019 

-I- EsposoiRamon Alberto Martinez 

YuiNan: Billy y Liliana Chung-Morillo y Famia 

Christabelle y OsmarBakmeyer-Chung y Famia 
Ayin Chung y Celine de Mey y Famia 
NietoNan: Gregorio y Anthony Chung 

Byron Cornelio y umarBakmeyer 
Liam Chung 

Tata di suYuinan: Hubert Chung 
-I- Mama: Elisabeth Maria"Etty"Harms-Croes 
-I- Tata:HovianoCeferino"Bubuchi"Harms 
Ruman nan: 

Rubio y Lynda Harms-Dirks y Famia (hulanda) 

Raquel Harms y Famia 

Charvez y Renee Harms-Harder y Famia (U.S.A.) 

Magali y Richard "Andre" Maduro-Tromp y Famia 
Swa y Cuñanan: 

Anna Lucia Guzman-Martinez y Famia 
Ivelisse Guzman-Martinez y Famia 
Vielka Guzman-Martinez y Famia 
Yocaty Guzman-Martinez y Famia 
Ambiorix Guzman y Famia 
Rafael Elia Guzman y Famia 
Genesis De La Cruz y Kylie Reyes 
Tanta y Omo Nan: 

-i-Lucie y -i-Mathias Chirino-Croes 
Virgilio y Pearl Croes_Swaine (hulanda) 

Irma y -i-Cees Bossers-Croes 
Rodrigo yThomasaCroes-Croes 
Dismas y Hortencia Croes-Semeleer 
Ursulo y Lucia Croes-Rafael 
-i-Elly Y Steven PourierCroes 
Viano"Toy"Croes 

Albertico y Gerda Croes-v/d Heuvel (hulanda) 

-i-Rinolva y -i-ChepitoZeppenfeldt-Harms y Famia 

-i-Henry y -i-Rosalinda Harms-Tromp y Famia 

Enilda y -i-BetoCroes-Harms y Famia 

Elvia y -i-Otto Navarette-Harms y Famia 

Lichi y -i-Renny Scholten-Harms y Famia 

-i-Eddie y -i-lsabella Antonia y Famia 

-i-Hendrik y Maria Ponson-v/der Linden y Famia 

Tanta Grandi: SraVda. JohanitaCroes-Ras 

Mescos cu un Mama: Patricia Ferminmiller 

StimaManeraYui:BlasibelColina 

SuAyudante: Mariangela Duarte 

Comer Amiga: Ika Tromp 

Comer y lha:Mirla Kelly-Chung 

Amiga di Cas:Vda. Bea Maduro-Tromp 

Mama di suNietoNan: Natasha Vreeswijk 

Su"SIS"Nan Stima: EvelineTromp, Mila Kelly,Xiomara Ras, Jacky Arends, 
Jeanette Wouters, Jolanda Willems, Mariela Noquera, Jeanette (bogota), 
Julia, Shenon, Laurine Quandus,Tania (D.P.L) 

Su Bon Bisinja Nan: Ricardo Croes Y Famia 
Tony Wu y Famia 

TUR SU COLEGANAN Dl: B.I.D. Bureau Interne Dienst 
KankerFonds:Lily PrinceyLola 

SuRumanNan Den Cristo di Tabernacle of David y Su Pastor/a: Arno y 
LoesBoétius 

Subrino y Subrina Nan, Primo y Prima Nan, Bisinja, ConocirNan y Demas 
Famia nan: 

Harms, Martinez, Chung, Bakmeyer, Cornelio, Kelly, Dirks, Morillo, 
Harder,Tromp, Maduro, Croes, Serrano, Bossers, Riley, Bislip, Zeppen- 
feldt, Wu, Vreeswijk, Ponson, Ras, Chirino, koolman, Petrochi, Swaine, 
Semeleer, Rafael, Pourrier, v/d Heuvel, Guzman, De La Cruz, Reyes, 
Scholten, Navarette, Hunt, Abrahams, Colina, Antonia, Brown, Sabedra, 
Duarte, Dijkhoff, Boekhoudt, Videz, Leo, Ferrara, Marquez, de Mey, 
Roelofsen, Mamman, Figaroa, Bader, Geerman, Machado, Werleman, 
Garcia-Lugo, Ruiz, Brunal. 

Ta TumaCondolencia:Dialuna 16 September '19 
7.00 PM - 9.00 PM Na Aurora Funeral Home 

Entiero ta tumaluga: DiaMars 17 September 2019. di 2.00 pm - 3.30 pm 
na Aurora Funeral Home Despues pa Santana naSabanaBasora. 

Nos ta lamenta, cu despues di entieronos no por risibibishita di 
condolencianacas. 

Nos kier a pidinosdisculpasinos por a lubida un of otrofamia den nos 
tristeza. 

DIA Dl ENTIERO: NO MANDA FLOR OF KRANS PA BO APRECIO, HASI UN 
DONACION Dl BOCURASON PA"KANKERFONDS"DIOS BENDICIONA 
CADA UN Dl BOSO NAN. 

TIN UN BOX DISPONIBEL. 



Ai^ra 

Pa nos, botawata nnas cu simplemente un persona 
botawata e hogarundanostawatasintinacas.E mehor 
portion di un bon bida ta e actonanchikito sin nomber 
sin recordatorio di un actodi amor. 

Semper bo kier pa boTatat'eynan 
Maskecuantosuedadavansa 
Bo ta pidi: Lag'esiguibibaSeñor, 

Pasobrabo ta stime 
Ma oraedadtrecefatiga y dolor y su 
Curpa ta kedacansa. 

Bo ta rogana Dios:"porfabor bin tume, pasobrabo ta 
stime" 

Cu inmenso tristeza Maureen y Victor Suarez-Odor 
Jeanette Odor y Jimmy Leon 
ta participa cu a fayeceCristianamentenos tata: 


Sr. Vdo. Jose Emanuel Odor 

Mihorconocicomo Jo 

Demas yiunan: 
tOrlando A. Odor 
tDanielo E. Odor 

Mescos cu yiu: Omaira J. Marval 

Nieto y nietanan: Maurys Odor y MarushkaWouters y 
famia 

Angel Jose Odor y famia 

Louise-Ann Suarezyfamia 

Joell Suarez y Suhely Fortin y famia 

Nicole y Trevor Dovermann-Suarez y famianaHulanda 

Angelique Suarez y ReynaldoWever y famia 

Joshua Odory Myrlene Gopal naHulanda 

Bisanieto y nietanan: Zion, Anthony, Dominic, Ludmar, 
Jodan,Tyrell, Djaindrah, Maribella,Angédi, Jade, Kiona, 
Kyran 

llaisha, Daily, Julliene, Caitlym, Luigi-Ann, Luisa 
Rumanan: 

tSra. Aura Odor y famia 

tOlga Odor y famia 

tSra. Gicela W. Montesant-Odor 

tSr. Cilo Odor y famia 

tSr. Siegbert"Canawa"Odor 

Sr. Roland"Tom"yTheresita Odor-Croeze y famia 

Sra. Ivy y Rudolf Croes-Zievinger y famia 

Amigonanstima: muchohopi pa menciona 
Sobrino y sobrinanan, primo y primanan, comer y 
compernan, ihanan y demasfamia: Odor, 

Marval, Suarez, Leon, Zievinger, Croes, Croeze, Monte- 
sant, Orman, Cuello, Tromp, Arends,Robles de Medina, 
Wouters, Fortin, Dovermann, Wever, Gopal, Henriquez, 
Soliana, Rasmijn, Maduro,Vrolijk Rach, Peña, Paesch y 
Sevingerbisiña y conocrinan, Old Parr Domino Team pa 
asistina e acto di 

despedida cual ta tumalugardiabiernaZO di September 
di 9'or pa 11 'or di maintana AuroraFuneral Home. 
Cremacion lo tumalugar den seno familiar. 

Den nostristesanos por a lubida un of mas famianosdis- 
culpa pa esaki. 

Alaveznos ta lamenta cudespues di entieronos no por 
ricibibishita di condolenciana Cas. 




DIASABRA atardi informacion a 
drenta di un homber morto na soño na 
altura di Djiespie’s. Polis cu a yega e 
sitio a bin topa un cabayero di edad, na 
soño. Segun nan a compronde di hen- 
denan eybanda cu ta henter dia e ta- 
bata bebe alcohol. 

Agentenan a pidi pa Transportwagen y 
a tene yude subi p’asina e haya un cel 
gratis na Warda di Polis, te ora e bura- 
cheria pasa. 

Ta cosnan cu Pobs ta haci pa seguridad 
di e persona mes, den cel e ta safe com- 
para cu drumi riba caya. 


Au^ra 

"Boualanan di Dios mi ta sigur. Mi refugio, mi forti, mi 
Dios, den kende mi ta pone mi confianza"Salmo 91 


Cu profundo tristeza, perogradiciendoTata 
Todopoderoso pa tur locualelasignifica pa nos, 
nos ta anunciamortona e bunitaedad di 93 anja di: 



Maria Hendrika Sofia Lacle 

Mihorconocicomo Sofia, Chuchu 
Vuida di Carlos (Caleis) Croes 


Acto di entiero lo wordoanunciadespues. 

Manrique Capriles i EWT Ta 
Sera Kolaborashon Stratéglko 

WILLEMSTAD — Manrique Capriles i EWT a será un akue- 
rdo di kolaborashonstratégiko pa loketa trata distribushon 
di ártikulonan pa konsumo pa Kórsou i Boneiru pa por sirbi 
nos klientenanmihó. 

Manrique Capriles ta un mayorista spesialisá den distribus- 
hon di medisina, aparatonanmédiko i artikulonan pa kon- 
sumo. Manrique Capriles taoperá na Aruba, Kórsou i Sint 
Maarten. EWT ta un kompania distribuidor, un di e lidernan 
di merkado di komérsio por detal, industria di ‘foodservice’ 
i sektor institushonal na Kórsou i Boneiru. E transishon lo 
tumalugá den transkurso di luna di óktober i lo tenekliente- 
naninformá di desaroyonan. 


Detencion pa falsificacion di rijbewijs 

WILLEMSTAD - Diamars 17 di séptémber 2019, alrededor 
di 10.50 or di mainta, Polis a detené e hómber I.S.E.C. nacé 
na Córsou di 34 aña di edad, pa falsificacion di rijbewijs y in- 
tento di estafa. Detenshon di I.S.E.C. a tuma lugar na Kran- 
shi. 

A presentá e sospechoso dilanti di un Fiscal auxiliar kende 
a ordená su encarcelamento pendiente di mas investigacion. 


Di dos detencion 
relacionó cu e 
caso di candela na 
Oficina di Impuesto 

WILLEMSTAD - Relacioná cu e caso di 
candela cu a surgi na Oficina di Impuesto 
na Regentesselaan den e madrugá di dia- 
huebs 22 di augustus ultimo, Polis a haci 
un detencion mas. 

Djaluna 16 di séptémber 2019, alrededor 
di 11.50 or, Polis a detené e hómber sos- 
pechoso S.F., di 47 aña di edad. Deten- 
cion di e sospechoso a tuma lugar den Dia- 
mentweg. 

En conexion cu e detencion di S.F., a tene 
entrada hudicial na cinco (5) diferente lo- 
calidad. 

E sospechoso a keda presentá dilanti un 
Fiscal auxiliar kende a ordená su encar- 
celamento pendiente di mas investigacion. 
E investigacion den e caso aki ta continuá. 


A^ra 

A FAYECETHEODORA, DORA/DOJA, BERMUDEZ-TROMP 

SEÑOR ta mi wardador, pues mi n'tin falta di nada 
Salmo:23:1 


Cu inmenso tristeza pero conforme cu boluntad di Dios 
Dominco, Do, Bermudez y yiunan, ta participa cu a 
fayece cristianamente nos Reina di cas: 



Theodora Bermudez-Tromp 

Mihor conocir como Dora/Doja. 

* 18-10-1933-^ 14-09-2019 


Acto di entiero lo wordo anuncia despues. 


Ai^ra 

^ 

The LORD is my shepherd; I shall not want. He maketh 
me to lie down in green pastures; he leadeth me beside 
the still waters. He restoreth my soul: he leadeth me in 
the paths of righteousness for his name's sake. Psalm 23 

With great sorrow but grateful for everything he did for 
us, we announce the passing of: 



Rafael Fernando Potter 

^25-06-1941 -t15-09-2019 
Place and time of cremation will be announced later 



*^utwuU ^ott^ & 


"Señorta mi wardador, mi'ntin falta di nada 
Den cunucu di yerba berde e taponemisosega. 
E tahibaminaawatrankil, 

Pa mi bolbehañaforsa". 

Salmo:23 

A fayececristianamente 



Benoit Croes 

^31-10-1932 t14-09-2019 
Acto di entiero lo wordoanunciadespues. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LIKe nos riba facebooK 

Keda “up to date” ij liKe nos riba facebooK. 
www.facebooK.com/awemainta 




Subi riba nos website 


www.awemainta.com 


AWEMainta connpletannente 

DIGITAL 


















